Бір жылда 22 мың азамат арнайы платформада онлайн оқып, кәсіптік мамандық алып шықты
DATE: 09:56, 09 Шілде 2022 | GMT +5
TITLE: Бір жылда 22 мың азамат арнайы платформада онлайн оқып, кәсіптік мамандық алып шықты
URL: https://kaz.inform.kz/news/bir-zhylda-22-myn-azamat-arnayy-platformada-onlayn-okyp-kasiptik-mamandyk-alyp-shykty_a3952864/
META: DATE: 09:56, 09 Шілде 2022 | GMT +5
TOTAL WORDS: 326
AUTHOR(S):
TEXT: Еңбек және халықты әлеуметтік қорғау министрлігінің мәліметінше, оқудан өткен 14, 2 мың жұмыссыз азаматтың 4, 3 мыңға жуығы – негізінен Қызылорда, Батыс Қазақстан, Түркістан, Атырау және Ақтөбе облыстарынан келген жастар. Авторлар іске қосылған сәттен бастап платформада әртүрлі бағыт бойынша 119 курс жариялады, оның 65-і тегін. Курс ұзақтығы 1-ден 72 сағатқа дейін. Ең көп сұранысқа ие курстар – «Управление персоналом», «Сүтті ірі қара өсіру», «Кассир», «Выращивание клубники от А до Я» және «Ұннан жасалған кондитер өнімдері, жіктелуі және дайындалу технологиясы». Бұдан бұрын хабарланғандай, платформа халықтың білім деңгейі мен кәсібилігін арттыруға, мансаптық дамуды ынталандыруға және «өмір бойы оқыту» тұжырымдамасын ілгерілетуге бағытталған. Ол маркетплейс – қызметтер нарығы қағидаты бойынша онлайн курстарға қол жеткізуді ұсынатын халықаралық оқыту алаңдарына ұқсас құрылған. Оқуға тікелей skills. kz сілтемесі арқылы немесе электронды еңбек биржасында «онлайн оқыту» бөлімін таңдау арқылы өтуге болады. Платформада білім алушы оқытудың қолайлы қарқыны мен тілді, материалды берудің ыңғайлы қағидатын өз бетінше таңдайды, білім беру процесіндегі өзінің прогресін бақылай алады. Оқу аяқталғаннан кейін білім алушы 70% шекті деңгеймен тестілеу тапсыруы тиіс. Онлайн курсты сәтті аяқтаған жағдайда дағдыларды игеру туралы сертификат беріледі. Курсты аяқтаудың міндетті шарты – студент тарапынан курсты бағалау. Бұл сертификат электронды еңбек биржасында тіркелген кезде білім алушы жасаған түйіндемеде автоматты түрде көрсетіледі. Қызметкерлерді іздеу кезінде әлеуетті жұмыс беруші skills. kz-те табысты оқудан кейін алынған сертификатты көреді. Естеріңізге сала кетейік, 2022 жылдың 9 наурызынан бастап платформада қолданыстағы функционал оңтайландырылып, жаңа сервистер іске қосылды. Атап айтқанда, курстарды іздеу жетілдірілді, сабақтардың түсінікті құрылымы жасалды, оқу процесін бақылау және курс авторларымен жылдам өзара әрекеттесу мүмкіндігі пайда болды. Курс авторлары үшін ыңғайлы сабақ құрастырушы қолжетімді, жарияланған курстардың статистикасы мен тиімділігін қарау, сертификаттардың әртүрлі дизайны қарастырылған, сонымен қатар оқу құнын алдынала есептеуге арналған онлайнкалькулятор бар. Авторлар мен әзірлеушілерге арналған платформада онлайн курстарды орналастыру тегін. Курстар мемлекеттік және орыс тілдерінде орналастырылуы мүмкін, ақпарат берудің әртүрлі форматтары: мәтін, презентация, бейне және аудио материалдар, инфографика және басқа түрлері болуға тиіс. Ұсынылатын онлайн курстардың ұзақтығы 6-дан 144 сағатқа дейін. Платформа ерекше қажеттілігі бар студенттер үшін интерфейсті бейімдеу мүмкіндігін ұсынады
